अन्य राज्यों और केंद्र शासित प्रदेशों से भी मूल्य समर्थन योजना (पीएसएस) के तहत दलहन ,तिलहन और खोपरा की खरीद के प्रस्ताव प्राप्त होने पर उन्हें मंज़ूरी दे दी जाएगी ताकि अगर इन राज्यों और केंद्र शासित प्रदेशों में ,अधिसूचित उत्पादन काल में इन उत्पादों का बाज़ार मूल्य एमएसपी से कम हो जाता है तो केंद्रीय नोडल एजेंसियां पंजीकृत किसानों से राज्य द्वारा नामांकित खरीद एजेंसियों के ज़रिए 2020-21 के अधिसूचित एमएसपी पर इन फसलों के एफएक्यू ग्रेड के उत्पादों की सीधे खरीद कर सकें।